 LiverpoolỌ dị ka afọ 2020 a ga-abụ afọ Liverpool ga-emechi ndị na-akọ ha ọnụ maka ebuteghi iko Premier League.Ọ bụrụ na a mụrụ gị nihe dị ka site nafọ 198990 ruo ugbua, mara na gị na mgbe ikpeazụ Liverpool metụrụ iko Premier League aka, bụ ọgbọ.Gịnị ka nke a pụtara? Ọ pụtara na ikpeazụ otu egwuregwu a buliri iko a, bụ afọ iri atọ gara aga 198990.Liverpool agwọọla Arsenal ka abacha e tinyere ose NsukkaLiverpool asụọla atịkpa fenye Tottenham ajụ nanyaLiverpool aghọọla sọ m bụ eze ga-akwụ ọtọ?Ka a kwụ ugbua na tebulu Premier League, Liverpool chị ezigbo ọkụ bịa nafọ 20192020 a, makana ha emeriela egwuregwu 19 nime 20 ha gbarala.Ebe ọ fọrọ egwuregwu 18 tupu afọ a emechie, ha mere etu a na-aga nihu, enweghị ihe ga-egbochi aka ha ibuli iko a.Ha enwetala pọịntị 58, ebe ndị na-eso ha nazụ bụ Leicester City nwere pọịntị 45; nke bụ na ọ bụ pọịntị 13 ka Liverpool ji aga ha.Ọ bụ ọgwụ ka e mere ha ya eme?Ọ bụrụ najụjụ a na-anụ gị ọkụ nobi, i fughi ụzọ, nihi na ọ bụkwa ajụjụ ọtụtụ mmadụ na-ajụ gbasara ihe mere na Liverpool ebutebeghi iko a.Mana ọ bụ na ha erubeghi nso imetụ ya aka? Ha agbalịala ibute ya bụ iko, mana iko ahụ na-eme ha ọnọ nso eru aka.Ugboro ole ha ruru nso ibute iko Premier LeagueUgboro ugboro ka Liverpool ruru nso imetụ iko a aka, nke kacha nso abụrụ nafọ 20182019 mgbe Manchester City ji naanị otu pọịntị gafee ma pụchara iko ahụ nụbọchị ikpeazụ a pịachiri asọmpi Premier League nke afọ ahụ.Ha ruru nso imetụ iko a aka nafọ 20132014, mgbe Manchester City napụkwara ha nri nọnụ.Nafọ 20012002, ha ruru nso ibute iko a, mana Arsenal buliri ya bụ iko ebe Liverpool gbara ndị nke abụọ.Otu ihe ahụ mekwara nafọ 20082009, mgbe Manchester United ji naanị pọịntị anọ gafee ha ma bulie iko.Nafọ 19901991 ka ha rukwara nso ọzọ ka ha mabutechara ya bụ iko nafọ 198990, mana Arsenal bụ ndị bu Iko ahụ laa.Liverpool buliri iko Champions League ọzọ nafọ 20182019Iko ole ha buterela nime afọ 30 a:Na ha ebutebeghi iko abụghịkwanụ na ha gba aka iko nime afọ iri atọ a site nafọ 1990 ruo 2019.Lee ndị ha butenwuru:Iko Champions League - Abụọ. Ha butere nafọ 200405 na 201819Iko FA - Atọ. Ha butere nafọ 199192, 200001 na 200506Community Shield - Atọ. Nafọ 1990, 2001 na 2006Iko UEFA Europa League - Otu. Nafọ 200001Iko UEFA Super Cup - Atọ. Nafọ 2001, 2005 na 2019Iko FIFA nke klọb ndị meriri na mbaụwa - Otu. Nafọ 2019Iko EFLCarabao - Anọ. Nafọ 199495, 200001, 200203 na 201112Ihe nkiri a ga-amasị gị: 